บ้านน่านเป็นโรงแรมขนาดไม่ใหญ่ มีห้องอาหารอยู่ชั้นล่าง บรรยากาศเย็น(แอร์) โล่งสบาย อาหารส่วนมากเป็นแบบจานเดียว เช่นข้าวราดกับข้าว หรือสปาเก็ตตี้ ข้าวผัด ผัดไท สเต็ก แต่จะสั่งแบบเป็นกับข้าวมาแบ่งกันกินก็ได้ 
ของที่อร่อยกินทุกรอบคือ หมูสะเต๊ะ ไม่มีมันเป็นก้อนๆ เป็นเนื้อล้วนที่หมักจนนุ่มไม่ต้องง้อมัน ขายเป็นชุดละสิบไม้ มาเร็วมาก เป็นจานรองท้อง
อาหารจานเดียวที่สั่งบ่อยคือ ก๋วยเตี๋ยวหมูสับ เป็นเส้นใหญ่ราดด้วยหมูสับผัดซอสมะเขือเทศ และผัดไท ที่ก็อร่อยใช้ได้
ส่วนสเต็ก ยังไม่ค่อยถูกใจเท่าไหร่ 